title: عبد اللطيف اللعبي
text: تزاد ف فاس ف 1942، كانت عندو 14 عام ملي لمغريب خدا لاستقلال ديالو ف 1956. فهاديك لوقيتة كان ديجا بدا كيكتب. اول مرا غادي يعجبو الأدب هو ملي قرا واحد لكتاب ديال فيودور دوسطوييڤسكي. قرا فجامعة ديال رباط، فالدراسات الفرنسية. ف 1963 غادي يساهم باش يتصاوب المسرح الجامعي لمغريبي. كان أستاذ ديال لفرونسي ف رباط ملي وقعو موضهارات مارس 1965 فين ماتو بزاف ديال التلامذ و الأباء ديالهم ملي كانو دايرين مظاهرة ضد واحد القرار ديال الحكومة لي بغات تغير السيستيم ديال التعليم ف لمغريب، و لي ماعجبش الناس.